**Ջաշոդհարա Բագչի**(1937, Կալկաթա, Բենգալյան նախագահություն, Բրիտանական Հնդկաստան, Բրիտանական կայսրություն - հունվարի 9, 2015(2015-01-09), Կալկաթա, Հնդկաստան), հնդիկ ֆեմինիստ պրոֆեսոր, հեղինակ, քննադատ և ակտիվիստ։ Եղել է Ջադավպուրի համալսարանի Կանանց ուսումնասիրությունների դպրոցի հիմնադիրն ու տնօրենը։ Ջաշոդհարայի գրքերն են՝ «Սիրված և չսիրված- աղջիկ երեխան» և «Վնասվածք և հաղթանակ․ գենդեր և բաժանում Արևելյան Հնդկաստանում»։ Հիմնել է նաև կանանց իրավունքների պաշտպանությամբ զբաղվող *Sachetana* կազմակերպությունը։

Կյանք և գործունեություն
-----------------------

Բագչին ծնվել է 1937 թվականին Կալկաթայում։ Նա կրթություն է ստացել Կալկաթայի Նախագահության քոլեջում (այն ժամանակ Կալկաթայի համալսարանին կից), Օքսֆորդի Սոմերվիլ քոլեջում և Քեմբրիջի Նյու Հոլում։

Բագչին սկսել է անգլերեն դասավանդել Ջադավպուրի համալսարանում 1964 թվականին Կալկաթայի Լեդի Բրաբուրն քոլեջում անգլերեն դասավանդելուց հետո։ 1988 թվականին դարձել է Ջադավպուրի համալսարանի Կանանց ուսումնասիրությունների դպրոցի հիմնադիր-տնօրենը։ 1997 թվականին թոշակի անցնելուց հետո դասավանդել է Կանանց հետազոտությունների դպրոցում որպես պատվավոր պրոֆեսոր։

1983 թվականից Բագչին աշխատել է որպես անգլերենի ամբիոնի պրոֆեսոր, 1986-1988 թվականներին եղել է ամբիոնի վարիչ և վաղ տարիներին համակարգել է *UGC* Հատուկ աջակցության ծրագիրը, որը հետագայում դարձել է անգլերենի առաջադեմ ուսումնասիրությունների կենտրոն։ Նրա հետազոտության հիմնական ուղղությունները ներառում են կանանց ուսումնասիրությունները, կանանց ստեղծագործությունները, 19-րդ դարի անգլիական և բենգալական գրականությունը, պոզիտիվիզմի ընդունումը Բենգալիայում, մայրությունը և Հնդկաստանի բաժանումը։ Համահեղինակ Սուբհորանջան Դասգուպտայի հետ միասին նա առաջին գիտնականներից է, ով ուսումնասիրել և հավաքել է բենգալցի կանանց փորձառությունները բաժանման ընթացքում և դրանից հետո։

Բագչին նախաձեռնել է Բենգալիայի կին գրողների վերահրատարակման շարքը, որը խմբագրվել է Ջադավպուր համալսարանի Կանանց ուսումնասիրությունների դպրոցի կողմից։

Պրոֆեսորներ Սաջնի Մուխերջին և Սուպրիա Չաուդհուրին՝ այս բաժնի նրա ընկերներն ու գործընկերները, 2002 թվականին նրա համար խմբագրել են նշանավոր հիշատակարանային հրատարակությունը՝ «Գրականություն և սեռ. Էսսեներ Ջասոդհարա Բագչիի համար»։ Դրան նպաստել են Բագչիի սիրելի ուսուցիչները, ընկերները, նախկին ուսանողները և գործընկերները, ինչպիսիք են Փիթեր Դրոնկեն, Քիթի Սքոուլար Դատան, Հիմանի Բաններջին, Մալինի Բհաթաչարյան, Շեյլա Լահիրի Չոուդհուրին, Սուպրիա Չաուդուրին, Տանիկա Սարկարը, Բհասվաթի Չակրավորտին և Ադիթի Դատիսը։

Պրոֆեսոր Բագչին մինչև իր մահը մնացել է անգլերենի ամբիոնի սեմինարների և դասախոսությունների կանոնավոր և ակտիվ մասնակիցը, ինչպես նաև թոշակի անցնելուց հետո մի քանի տարի Ուսումնական խորհրդի անդամ։ Իր աշխատանքին և ուսանողներին իր անսահման նվիրումի շնորհիվ Բագչին ճանաչում է գտել շատ կարճ ժամանակում։ Հետազոտության մշակույթի խթանումը համարվում է նրա ամենակարևոր ներդրումը Ջադավպուր համալսարանի անգլերենի ամբիոնում։

2014 թվականին Կալկաթայի գրքի տոնավաճառի կազմակերպիչները չեղարկել են նրա՝ *Parijayee Nari O Manabadhikar* (Գաղթող կանայք և մարդու իրավունքները) գրքի թողարկումը՝ ըստ նրա դստեր՝ Տիստա Բագչիի՝ գրքի «վիճահարույց» բնույթի պատճառով։

Թոշակի անցնելուց հետո Բագչին մասնակցել է մի քանի կոնֆերանսների Հնդկաստանում և սերտ կապի մեջ է մնացել Ջադավպուր համալսարանի անգլերենի բաժնի հետ։

Բագչին ամուսնացած էր տնտեսագետ Ամիյա Կումար Բագչիի հետ։

Բագչին մահացել է 2015 թվականի հունվարի 9-ի առավոտյան, 77 տարեկան հասակում։

Պունարնաբա կամավոր կազմակերպությունը, որի հետ Բագչին սերտորեն կապված էր, 2015 թվականից սկսած ամեն տարի կազմակերպում է Ջասոդհարա Բագչիի հիշատակի ծրագիր, ներառյալ դասախոսություն Բագչիի հիշատակին։

*Jasodhara Bagchi Memorial Hardship Fund*-ը ստեղծվել է 2019 թվականին՝ Բագչիի ընտանիքի աջակցությամբ, Ջադավպուր համալսարանի Անգլերենի ամբիոնում՝ օգնելու ամբիոնի ուսանողների անհատական դժվարությունների դեպքերին։

Ակտիվություն
------------

Բագչին Կալկաթայում *Sachetana* ֆեմինիստական կազմակերպության հիմնադիր անդամներից է։ 2001 թվականի հոկտեմբերից մինչև 2008 թվականի ապրիլը եղել է նաև Արևմտյան Բենգալիայի կանանց հանձնաժողովի նախագահ։

Բագչին իր աջակցությունն է ցուցաբերել *Hok Kolorob* շարժմանը 2014 թվականին Ջադավպուր համալսարանի բողոքի ցույցերին (բենգալերեն՝ «թող լինի բազմաձայնություն»), պահանջում էին արդար և անհապաղ հետաքննել Ջադավպուր համալսարանի ուսանողուհու դեմ ոտնձգությունները։ Նա նաև խոսեց Արևմտյան Բենգալիայի կանանց հանձնաժողովի անունից՝ կոչ անելով հետաքննել Դհանտալայում կանանց նկատմամբ ոտնձգություններն ու բռնաբարությունների դեպքերը։

Բագչին եղել է վաստակավոր դասախոսների հինգ հոգուց բաղկացած խմբի մի մասը, որը հանդիպել է Արևմտյան Բենգալիայի նահանգապետ և համալսարանի ռեկտոր Քեշարի Նաթ Թրիպատիին՝ ի նշան բողոքի այդ ժամանակ գործող փոխնախագահի դեմ։

Գրքեր (հեղինակած, խմբագրած և համատեղ խմբագրած)
----------------------------------------------

* *Literature, Society, and Ideology in the Victorian Era*, (1992)
* *Indian Women: Myth and Reality*, (1995)
* *Loved and Unloved: The Girl Child in the Family* (1997)
* *Gem-like Flame: Walter Pater and the 19th Century Paradigm of Modernity* (1997)
* *Thinking Social Science in India: Essays in Honour of Alice Thorner* (համատեղ խմբագրումը՝ Կրիշնա Ռաջի և Սուջատա Պատելի հետ)(2002)
* *The Trauma and the Triumph: Gender and Partition in Eastern India,* 2 հատոր (համատեղ խմբագրված Սուբհորանջան Դասգուպտայի հետ)(հատոր 1, 2003, հատոր 2, 2009)
* *The Changing Status of Women in West Bengal 1970–2000: The Challenges Ahead* (edited volume),(2005)
* *Interrogating Motherhood* (2016)։

Ծանոթագրություններ
------------------

1. ↑
2. 1 2 3 4 5 6 7 8  Staff Reporter (2015 թ․ հունվարի 10), «Jasodhara Bagchi is no more», *The Hindu*
3. 1 2 3 4 5 6 7  TNN (2015 թ․ հունվարի 10). «Jashodhara Bagchi passes away». *Times of India*. Վերցված է 2021 թ․ հուլիսի 12-ին.
4. ↑  «School of Women's Studies, Jadaypur University». Արխիվացված է օրիգինալից 2005 թ․ ապրիլի 5-ին.
5. ↑  Roy, Rituparna (2018). «Partition in Bengal. Looking back after 70 Years». *International Institute for Asian Studies*. Վերցված է 2021 թ․ հուլիսի 12-ին.
6. 1 2  Chaudhuri, Supriya; Mukherji, Sajni (2002). *Literature and Gender: Essays for Jasodhara Bagchi*. ISBN 9788125022275.
7. ↑  «Log In or Sign Up to View». *www.facebook.com*.
8. ↑  «Abhijit Gupta». *www.facebook.com*. Վերցված է 2019 թ․ փետրվարի 3-ին.
9. ↑  «West Bengal Commission of Women | » History».
10. ↑  Das, Manjulika (2004). «Women's groups in India call on men to take more active role in contraception». *BMJ*. **329** (7464): 476.9. doi:10.1136/bmj.329.7464.476-h. PMC 515233. PMID 15331463. Վերցված է 2021 թ․ հուլիսի 12-ին.
11. ↑  Das, Manjulika (20042021 թ․ հուլիսի 12). «Women's groups in India call on men to take more active role in contraception». *BMJ*.
12. ↑  «Dhantala incident: six women molested and raped, says WBWC». *ZeeNews*. Վերցված է 2021 թ․ հուլիսի 12-ին.
13. ↑  Chatterjee, Bhaskar (2006 թ․ հունվարի 9). «MEMORIES OF A TRAGEDY». *The Telegraph*. Վերցված է 2021 թ․ հուլիսի 12-ին.
14. ↑  Sen, Benita (2005 թ․ մայիսի 24). «Towards an egalitarian world». *Hindustan Times*. PTI. Վերցված է 2021 թ․ հուլիսի 12-ին.
15. ↑  Bhattacharya, Mihir (2017 թ․ նոյեմբերի 10). «Rethinking motherhood». *Frontline*. Վերցված է 2021 թ․ հուլիսի 12-ին.

Արտաքին հղումներ
----------------

* Freedom in an Idiom of Loss
* "Partition Through A Woman's Eye", article about Bagchi's academic work on gender and partition in eastern India.
* "Gender Justice", Bagchi on gender perspectives in law reform, *ADB Review*, 2005
* "The Woman Shaped by Mother", Article on Bagchi's co-edited volume on Indian women's personal narratives
* "The Devi Cult and the Girl Child". Article on the girl child drawing on Bagchi's co-edited volume on the girl child in Bengal

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 5099541 · BNF: 145427166 · GND: 1145848575 · ISNI: 0000000033979703 · LCCN: n89283694 · NTA: 189635002 · SUDOC: 084326077 · VIAF: 59322850 · WorldCat VIAF: 59322850 |

 |

 |